ניקולס רוג

ניקולס ג'ק רוג (באנגלית: Nicolas Jack Roeg; 15 באוגוסט 1928 – 24 בנובמבר 2018) היה במאי קולנוע וצלם קולנוע בריטי.

 ביוגרפיה 
רוג נולד בלונדון. סרטיו של רוג כבמאי אופיינו בטכניקת עריכה בה קטעי-קטעים היו שזורים זה בזה, תוך טשטוש ממד הזמן ועמימות בין התרחשות אמיתית ומדומה. רוג הצליח בכך להביא את כל הקשור להשתלשלות סיפור העלילה הקולנועי למקומות בלתי שגרתיים.

לרוב בחר רוג לצלם את סיפור העלילה באופן מקוטע ורציף-אך-למחצה, כך שהצופה (לפעמים יחד עם גיבור הסרט) מקבל את מלוא משמעות העלילה רק בדקות האחרונות, כאשר פיסת אינפורמציה אחרונה באה אל מקומה. 

בטכניקה זו, בנוסף לכישרונו בכל הקשור ליצירת אווירה בסרטיו, השפיע על יוצרי סרטים רבים, ביניהם רידלי סקוט ופרנסואה אוזון. 

סרטיו האחרונים, עם זאת, זכו להצלחה פחותה.

בשנת 1957 הוא התחתן לסוזן סטיבן, הזוג התגרש בשנת 1977.

רוג נפטר ב-24 בנובמבר 2018.

 מסרטיו הבולטים 

 "המבט" (Don't look now) בכיכובם של דונלד סאת'רלנד וג'ולי כריסטי 
 "שאלה של זמן" (Bad Timing) בכיכובו של ארט גרפונקל
 "האיש שנפל מכוכב אחר" (The Man who Fell to Earth), בכיכובו של דייוויד בואי

 קישורים חיצוניים 

 ניקולס רוג





קטגוריה:במאי קולנוע בריטים
קטגוריה:בריטים שנולדו ב-1928
קטגוריה:בריטים שנפטרו ב-2018